מאור צור

מאור צור (נולד ב-1 באוקטובר 1982) הוא מייסד מיזם גן מוגן, יזם בתחום החינוך. לשעבר ראש דסק הפלילים של חדשות 13. מאור צור נולד בראשון לציון. בגיל 22 התמנה לכתב מוניצפאלי ופלילים במקומון "זמן מקומי" בשפלה. כעבור שנתיים החל לשמש כתב פלילים במקומון "זמן תל אביב". בשנת 2010 החל לשמש תחקירן בתוכנית התחקירים "המקור". משנת 2011 שימש צור כתב לענייני משטרה בחדשות 10, יחד עם דורון הרמן. לאחר מיזוג רשת וערוץ עשר, השניים המשיכו בתפקידם ב"חדשות 13". בשנת 2013 שודר סרטם התיעודי של צור והרמן, "הפליסיאנים ומסע הרצח בבר נוער", בו התלוו למשפחת פליסיאן שבניה היו חשודים ברצח בבר נוער. בין הישגיו העיתונאיים הבולטים של צור: איתורם ושיחה ראשונה שקיימו עם דורסי לי זיתוני, בה הודו החשודים בדריסה של זיתוני, חשיפת פרשת "אלנבי 40", בה שודרו סרטונים של צעירה העולה על הבר ולאחר מכן הכרוז במועדון הזמין מספר גברים לקיים עימה יחסי מין לעיני קהל המבלים, חשיפת הפרשה הובילה לפתיחת התיק מחדש לאחר שנסגר במשטרה ואף גרם להפגנות של אלפי אנשים נגד המועדון, בנוסף שינוי מדיניות המשטרה בכל מה שקשור לפיקוח על חיי הלילה במועדונים. כמו כן, צור חשף א חובותיו לשוק האפור של יו"ר הקואליציה דוד ביטן. כמה חודשים לאחר שידור התחקיר, המשטרה פתחה בחקירה גלויה עם מעצרם של מספר חשודים, וממצאי התחקיר עמדו בבסיס החקירה.[דרוש מקור] בשנת 2018 יצר צור מספר סדרות בחדשות עשר כגון "ילדי הפשע", על עולם הנוער העברייני בישראל, "שכנים מהגיהנום", על תופעת סכסוכי שכנים, והסדרה "סוסים טרויאנים" על עולמם המסתורי של החוקרים הפרטיים בישראל. בשנת 2019 חשף צור את פרשת כרמל מעודה, פרשת ההתעללות בפעוטון בייבי לאב בראש העין, של בעלת פעוטון בשם כרמל מעודה. לאחר פרסום הפרשה, צור חשף עוד שורה של התעללויות בגנים ובפעוטונים, כמו הפעוטון של ליטל ברסי ברמלה, ועוד שורה של התעללויות שהראו כי תחום הגיל הרך פרוץ לגמרי והילדים אינם מוגנים. בנוסף, פנה צור לבית המשפט לאפשר את פרסום הסרטון בפרשת הפעוטה יסמין וינטה שנחנקה למוות על ידי הסייעת שלה אינה סקיבנקו, זאת לבקשת הורי הפעוטה. הפרקליטות התנגדה אך בית המשפט פסק כי זכות הציבור לדעת ותופעת ההתעללויות בפעוטות היא תופעה שראוי להעלות אותה לראש סדר היום הציבורי. לאחר שידור הסרטון בפעם הראשונה במדינת ישראל יצאו למעלה מ-70,000 הורים. בעקבות שורת החשיפות של צור וההפגנות ברחבי הארץ נעשו שני צעדים משמעותיים: בית משפט גזר בפעם הראשונה בישראל עונש של 9.5 שנות מאסר לכרמל מעודה.[דרוש מקור] תחום הגיל הרך שלוש-שש הועבר לתחום האחריות והפיקוח של משרד החינוך.את המהלך הובילה שרת החיוך דאז, הדוקור יפעת שאשא-ביטון. בעקבות התחקירים צור החל להרצות, לחתור לפתרונות שימנעו אלימות נגד ילדים ויחזקו את תחום המוגנות בגיל הרך בגילאי לידה-6. בעקבות פעילות זאת, החליט צור להקים את מיזם גן מוגן שמטרתו לחזק את תחום המוגנות בגיל הרך. באוקטובר 2020, מונה צור לראש דסק הפלילים של חדשות 13. באוגוסט 2021 חשף את פרשת הפדופילים הבכירים. חודשיים לאחר מכן הודיע על פרישתו מ"חדשות 13" וסיים את תפקידו רשמית ב-31 בדצמבר 2021 הוא פרסם כי פרישתו אינה קשורה לחשיפת הפרשה. צור כיהן כסמנכ"ל אסטרטגיה פיתוח עסקי ושותף בחברת "Safeschool Analytics", המסייעת לילדים להימנע מסכנות ברשת.[דרוש מקור] בשנת 2024 הקים את מיזם גן מוגן שמטרתו למנוע אלימות ופגיעה בילדי הגיל הרך, תוך חיזוק והעצמת צוותי החינוך. זאת על ידי כלים למיפוי ואיתור החוזקות של צוותי החינוך מגיל לידה-6. נשוי ואב לבת ובן. מתגורר בנס ציונה. מאור צור, ברשת החברתית אקס (טוויטר) מאור צור, ברשת החברתית אינסטגרם גן מוגן - הופכים גן למוגן, מהפך לגיל הרך אתר גן מוגן יעוז סבר, "האח הקטן והחתרן של העיתונות": הספד לרשת "זמן מעריב", באתר אייס, 13 במאי 2013 ענת קם‏, מקור צור, באתר וואלה, 8 בדצמבר 2009 "הפליסיאנים ומסע הרצח בבר-נוער" - צפו בסרט המלא, באתר נענע 10, 15 באוקטובר 2013 מיקי לוי, ‏היי גיא, באתר גלובס, 2 באוקטובר 2011 דוד ורטהיים, ‏"המשטרה נמצאת במשבר הגדול ביותר שהיה לה. מישהו רוצה להשאיר אותה חלשה", באתר גלובס, 22 באוקטובר 2020 מאור צור, בתמורה לעדות נגד צייד פדופילים: איסור פרסום על שמות המעורבים | חדשות 13, באתר רשת 13 כפיר אדר, לאחר 11 שנה מאור צור פורש, באתר אייס, 24 באוקטובר 2021 כתב חדשות 13 חושף: למה התפטרתי, באתר "סרוגים", 2 בדצמבר 2021 גן מוגן - הופכים גן למוגן, באתר גן מוגן - הופכים גן למוגן